CELEX: 32012L0003
Language: fi
Date: 2012-02-09 00:00:00
Title: Komission direktiivi 2012/3/EU, annettu 9 päivänä helmikuuta 2012 , Euroopan parlamentin ja neuvoston direktiivin 98/8/EY muuttamisesta bendiokarbin lisäämiseksi tehoaineena liitteeseen I  ETA:n kannalta merkityksellinen teksti

10.2.2012   
            
            
               FI
            
            
               Euroopan unionin virallinen lehti
            
            
               L 37/65
            
         KOMISSION DIREKTIIVI 2012/3/EU,
   annettu 9 päivänä helmikuuta 2012,
   Euroopan parlamentin ja neuvoston direktiivin 98/8/EY muuttamisesta bendiokarbin lisäämiseksi tehoaineena liitteeseen I
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (1) ja erityisesti sen 16 artiklan 2 kohdan toisen alakohdan,
   sekä katsoo seuraavaa:
   
               (1)
            
            
               Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta 4 päivänä joulukuuta 2007 annetussa komission asetuksessa (EY) N:o 1451/2007 (2) vahvistetaan luettelo tehoaineista, jotka on arvioitava sen selvittämiseksi, olisiko ne mahdollisesti lisättävä direktiivin 98/8/EY liitteeseen I, IA tai IB. Luetteloon kuuluu bendiokarbi.
            
         
               (2)
            
            
               Asetuksen (EY) N:o 1451/2007 perusteella bendiokarbin käyttöä on arvioitu direktiivin 98/8/EY 11 artiklan 2 kohdan mukaisesti tuotetyypissä 18 (hyönteis- ja punkkimyrkyt sekä muiden niveljalkaisten torjuntaan käytettävät tuotteet), sellaisena kuin se on määriteltynä direktiivin 98/8/EY liitteessä V.
            
         
               (3)
            
            
               Yhdistynyt kuningaskunta nimettiin esittelijäjäsenvaltioksi. Se jätti komissiolle 1 päivänä huhtikuuta 2008 toimivaltaisen viranomaisen kertomuksen ja siihen liittyvän suosituksen asetuksen (EY) N:o 1451/2007 14 artiklan 4 ja 6 kohdan mukaisesti.
            
         
               (4)
            
            
               Jäsenvaltiot ja komissio tarkastelivat toimivaltaisen viranomaisen kertomusta. Biosidivalmisteita käsittelevä pysyvä komitea sisällytti 22 päivänä syyskuuta 2011 tarkastelun tulokset arviointikertomukseen asetuksen (EY) N:o 1451/2007 15 artiklan 4 kohdan mukaisesti.
            
         
               (5)
            
            
               Arvioinnin perusteella voidaan olettaa, että hyönteis- ja punkkimyrkkyinä sekä muiden niveljalkaisten torjuntaan käytettävät bendiokarbia sisältävät biosidituotteet täyttävät direktiivin 98/8/EY 5 artiklan vaatimukset. Siksi on aiheellista lisätä bendiokarbi kyseisen direktiivin liitteeseen I.
            
         
               (6)
            
            
               Unionin tasolla ei ole arvioitu kaikkia mahdollisia käyttötarkoituksia. Arviossa otetaan esimerkiksi huomioon vain ammattikäyttö, eikä siinä käsitellä suoraa annostelua maaperään tai käyttöä elintarvikkeisiin tai rehuihin tai elintarvikkeiden tai rehujen kanssa kosketuksiin tuleviin pintoihin. Jäsenvaltioiden olisi siksi tarkasteltava sellaisia käyttötarkoituksia tai altistusskenaarioita sekä sellaisia ympäristön osille ja väestölle aiheutuvia riskejä, joita ei ole tarkasteltu edustavasti riskinarvioinnissa unionin tasolla, ja myöntäessään tuotteille lupia varmistettava, että toteutetaan asianmukaisia toimia tai asetetaan erityisehtoja, jotta todetut riskit voidaan vähentää hyväksyttävälle tasolle.
            
         
               (7)
            
            
               Koska vesiympäristölle on todettu aiheutuvan riskejä käsiteltyjen pintojen märkäpuhdistuksesta, jonka seurauksena pintavesiin pääsee tietty määrä päästöjä, on asianmukaista edellyttää, ettei tuotteille myönnetä lupaa sellaisilla pinnoilla käyttöä varten, joille tehdään usein märkäpuhdistus, lukuun ottamatta säröjen ja halkeamien paikkaamista tai tahranpoistoa, ellei toimiteta tietoja, jotka osoittavat tuotteen täyttävän, tarvittaessa asianmukaisia riskiä pienentäviä toimenpiteitä soveltamalla, direktiivin 98/8/EY sekä 5 artiklassa että liitteessä VI säädetyt vaatimukset.
            
         
               (8)
            
            
               Kun otetaan huomioon havaitut riskit ihmisten terveydelle, on syytä edellyttää, että henkilöiden, jotka käyttävät teolliseen ja/tai ammattikäyttöön sallittuja tuotteita, on varustauduttava asianmukaisin henkilösuojaimin, jollei tuotteen lupahakemuksessa voida osoittaa, että teollisille ja/tai ammattikäyttäjille aiheutuvat riskit voidaan vähentää hyväksyttävälle tasolle muilla tavoilla.
            
         
               (9)
            
            
               Mehiläisille aiheutuvan potentiaalisen riskin huomioon ottamiseksi on asianmukaista edellyttää, että tarvittaessa toteutetaan toimia, joilla estetään kenttämehiläisten pääsy käsiteltyihin pesiin, poistamalla hunajakakut tai tukkimalla pesien lentoaukot.
            
         
               (10)
            
            
               Tämän direktiivin säännöksiä olisi sovellettava samaan aikaan kaikissa jäsenvaltioissa, jotta varmistetaan tehoainetta bendiokarbi sisältävien biosidituotteiden yhtäläinen kohtelu unionin markkinoilla ja myös jotta helpotetaan biosidituotteiden markkinoiden moitteetonta toimintaa yleisesti.
            
         
               (11)
            
            
               Olisi sallittava kohtuullinen siirtymäaika ennen tehoaineen sisällyttämistä direktiivin 98/8/EY liitteeseen I, jotta jäsenvaltiot ja asianomaiset osapuolet voivat valmistautua uusiin vaatimuksiin ja varmistaa, että asiakirjat valmistelleet hakijat voivat hyötyä täysimääräisesti kymmenen vuoden tietosuojakaudesta, joka direktiivin 98/8/EY 12 artiklan 1 kohdan c alakohdan ii alakohdan mukaisesti alkaa siitä päivästä, jona tehoaine sisällytetään liitteeseen.
            
         
               (12)
            
            
               Kun tehoaine on sisällytetty liitteeseen, jäsenvaltioille olisi varattava kohtuullinen aika direktiivin 98/8/EY 16 artiklan 3 kohdan panemiseksi täytäntöön.
            
         
               (13)
            
            
               Sen vuoksi direktiiviä 98/8/EY olisi muutettava vastaavasti.
            
         
               (14)
            
            
               Tässä direktiivissä säädetyt toimenpiteet ovat biosidivalmisteita käsittelevän pysyvän komitean lausunnon mukaiset,
            
         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 98/8/EY liite I tämän direktiivin liitteen mukaisesti.
   2 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ja julkaistava ne viimeistään 31 päivänä tammikuuta 2013.
   Niiden on sovellettava näitä säännöksiä 1 päivästä helmikuuta 2014.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 9 päivänä helmikuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 123, 24.4.1998, s. 1.
   
      (2)  EUVL L 325, 11.12.2007, s. 3.
   
      LIITE
      Lisätään direktiivin 98/8/EY liitteeseen I seuraava kohta:
      
         
                     Nro
                  
                  
                     Yleisnimi
                  
                  
                     IUPAC-nimi
                     Tunnistenumerot
                  
                  
                     Markkinoille saatettavassa biosidituotteessa käytettävän tehoaineen vähimmäispuhtaus
                  
                  
                     Päivä, jona tehoaine sisällytetään liitteeseen
                  
                  
                     Määräaika 16 artiklan 3 kohdan noudattamiselle (lukuun ottamatta tuotteita, jotka sisältävät useampaa kuin yhtä tehoainetta; näiden valmisteiden osalta sovelletaan 16 artiklan 3 kohdan noudattamista varten määräaikaa, joka on vahvistettu viimeisimmässä niistä päätöksistä, jotka koskevat tuotteessa käytettävien tehoaineiden sisällyttämistä liitteeseen)
                  
                  
                     Päivä, jona liitteeseen sisällyttäminen lakkaa
                  
                  
                     Tuotetyyppi
                  
                  
                     Erityissäännökset (1)
                     
                  
               
                     ”53
                  
                  
                     
                        Bendiokarbi
                     
                  
                  
                     2,2-dimetyyli-1,3-bentsodioksol-4-yyli-metyylikarbamaatti)
                     CAS-nro 22781-23-3
                     EY-nro: 245-216-8
                  
                  
                     970 g/kg
                  
                  
                     1. helmikuuta 2014
                  
                  
                     31. tammikuuta 2016
                  
                  
                     31. tammikuuta 2024
                  
                  
                     Nro 18
                  
                  
                     Unionin tason riskinarvioinnissa ei käsitelty kaikkia mahdollisia käyttötarkoituksia, vaan se koski esimerkiksi vain ammattikäyttöä, eikä siinä käsitelty kosketusta elintarvikkeisiin tai rehuihin eikä suoraa annostelua maaperään. Arvioidessaan tuotetta koskevaa lupahakemusta 5 artiklan ja liitteen VI mukaisesti jäsenvaltioiden on, jos se on tarkoituksenmukaista kyseisen tuotteen osalta, arvioitava sellaisia käyttötarkoituksia tai altistusskenaarioita ja sellaisia ympäristön osille ja väestölle aiheutuvia riskejä, joita ei ole arvioitu edustavasti unionin tason riskinarvioinnissa.
                     Jäsenvaltioiden on varmistettava, että lupien myöntämisessä noudatetaan seuraavia vaatimuksia:
                     
                                  
                              
                              
                                 Valmisteille ei saa myöntää lupaa sellaisten pintojen käsittelyyn, joille tehdään usein märkäpuhdistus, lukuun ottamatta säröjen ja halkeamien paikkaamista tai tahranpoistoa, ellei ole toimitettu tietoja, jotka osoittavat, että valmiste täyttää 5 artiklassa ja liitteessä VI olevat vaatimukset; tarvittaessa on toteutettava asianmukaisia riskien pienentämiseen tähtääviä toimia.
                              
                           
                                  
                              
                              
                                 Henkilöiden, jotka käyttävät teolliseen tai ammattikäyttöön sallittuja tuotteita, on varustauduttava asianmukaisin henkilösuojaimin, jollei tuotteen lupahakemuksessa voida osoittaa, että tällaisille käyttäjille aiheutuvat riskit voidaan rajoittaa hyväksyttävälle tasolle muilla tavoilla.
                              
                           
                                  
                              
                              
                                 Tarvittaessa on toteutettava toimenpiteitä kenttämehiläisten pääsyn estämiseksi käsiteltyihin pesiin poistamalla hunajakakut tai tukkimalla pesän lentoaukot.”
                              
                           
               
      
         (1)  Liitteeseen VI sisältyvien yleisten periaatteiden noudattamista varten arviointikertomusten sisältö ja päätelmät asetetaan saataville komission internetsivustolle osoitteessa: http://ec.europa.eu/comm/environment/biocides/index.htm